b'\n_START_ARTICLE_\nVinci Clodumar\n_START_PARAGRAPH_\nVinci Niel Clodumar on naurulainen diplomaatti ja poliitikko. H\xc3\xa4n toimi maansa ensimm\xc3\xa4isen\xc3\xa4 pysyv\xc3\xa4n\xc3\xa4 YK-edustajana joulukuusta 1999 helmikuuhun 2005. Lis\xc3\xa4ksi Clodumar on toiminut muun muassa Pacific Islands Forum Groupin puhemiehen\xc3\xa4._NEWLINE_Clodumar on syntyper\xc3\xa4inen naurulainen, ja h\xc3\xa4nell\xc3\xa4 on my\xc3\xb6s marshallilaisia sukujuuria. H\xc3\xa4n kouluttautui Australiassa insin\xc3\xb6\xc3\xb6riksi ja sai t\xc3\xa4m\xc3\xa4n lis\xc3\xa4ksi lainopillisen koulutuksen Naurulla. H\xc3\xa4n istui 1980\xe2\x80\x931990-lukujen aikana Naurun parlamentin j\xc3\xa4senen\xc3\xa4 Menengin vaalipiirist\xc3\xa4. Clodumar p\xc3\xa4\xc3\xa4si my\xc3\xb6s maansa hallitukseen toimien oikeusministerin\xc3\xa4 (1989), terveys- ja koulutusministerin\xc3\xa4 (1989\xe2\x80\x931992), talousministerin\xc3\xa4 (1992\xe2\x80\x931994) sek\xc3\xa4 ty\xc3\xb6- ja yhteiskuntapalveluministerin\xc3\xa4 (1994\xe2\x80\x931995). H\xc3\xa4nell\xc3\xa4 on puoliso Marion.'